रणनीति पर नजर रखने की ‘रणनीति’
विरोधसभा के अगुवा नेताओं ने भी चार घंटे तक रणनीति के पत्ते नहीं खोले। सभा में शामिल हुए लोगों और मंडी के बाहर आम लोगों में यही चर्चा रही कि आखिरी आज क्या होगा? क्योंकि माकपा और प्रशासन पूरी तरह से आमने-सामने हो चुका है। पुलिस और प्रशासन भी बार-बार यही जानकारी जुटाता रहा कि माकपा क्या करेगी। सभा की शुरुआत के कफी देर तक भाषणों का सिलसिला चलता रहा। अमराराम ने सबसे आखिर में भाषण दिया और उसी समय माकपा की आगामी रणनीति घोषित की।
हर रास्ते पर थी तैनाती
प्रशासनप्रदर्शनकारियों को कोई मौका नहीं देना चाहता था, इसलिए हर रास्ते को सील कर दिया गया। बजाज सर्किल से लेकर झुंझुनूं बाइपास तक पुलिस तैनात थी। धोद, दांतारामगढ़, फतेहपुर और झुंझुनूं से आने वाले रास्तों पर भी पुलिस थी। सभा में ज्यादा भीड़ पहुंचे, इसके लिए प्रशासन सुबह से ही कार्रवाई में जुट गया। दूर दराज से भीड़ लेकर आने वाले वाहनों को बाइपास से पहले रोक दिया गया। जिन वाहनों के कागजात पूरे नहीं मिले। उन्हें वहीं से वापस रवाना कर दिया गया।
माकपा ने हालांकि सभा के लिए दोपहर 12 बजे का समय तय किया था लेकिन पुलिस सुबह से ही सड़कों पर गई थी। शाम साढ़े चार बजे तक दोनों पक्ष एक-दूसरे की रणनीति की टोह लेने में जुटे रहे। ताकि स्थिति के हिसाब से रणनीति तुरंत बदल ली जाए।
hin_Deva hin_Deva hin_Deva hin_Deva hin_Deva